Jalapeño

náhľad|Pálivosť 2500 až 10 000 SHU
Jalapeño [vyslov: chalapeňo] je typ čili papričky. Ide o skupinu kultivarov z druhu paprika ročná (Capsicum annuum), často ponímanú aj formálne ako taxón, a to buď ako skupina (Capsicum annuum var. annuum Skupina Jalapeño), alebo zriedkavo ako varieta (Capsicum annuum var. jalapeño). BLESSINGER, E. E. Effect of Cultivar and Type on Pepper Yield andWeight, 2018 Guevara-Avendano, E. et al. Effect of Rhizobacteria Indole producing on the Development of Capsicum annuum var. jalapeno M. In: International Research Journal of Biological Sciences, Vol. 3(10), 22-27, October (2014) 

Táto paprička je pôvodom z Mexika. Svoje meno má podľa hlavného mesta mexického štátu Veracruz Jalapa (španielsky), ale pôvod slova je z aztéckeho Xalapa (jazyk nahuatl). Ide pravdepodobne o najpopulárnejšiu papričku na americkom kontinente. Jalapeños sú malé () až stredne veľké () čili papričky známe svojou pálivosťou. Ich pálivosť dosahuje 2500 až 6000 Scovilleho jednotiek pálivosti (SHU). V porovnaní s ostatnými čili papričkami sú teda jalapeños mierne pálivé až pálivé.

Zrením papričky červenejú. Papričiek jalapeños je vyšľachtených veľmi mnoho variantov, napríklad Tipico, Meco a Merita, ktoré sú veľmi populárne v mexickej kuchyni. Vyúdená a vysušená paprička jalapeño je známa ako chipotle, ktorú často nájdeme v omáčke adobo. Na chipotle sa spracúva približne 20 % celkovej produkcie jalapeños. Zelené a zľahka zaúdené jalapeños sa v rezoch tiež nakladajú do slanokyslého pikantného nálevu a konzervujú. Pálivosťou sa dajú prirovnať k maďarským „čerešniam“, preto sú veľmi obľúbené ako príloha k steakom alebo pouličným jedlám, podobne ako v našich končinách baranie rohy, feferóny alebo alma paprika.

 Referencie 

 Pozri aj 
 Bhut Jolokia
 Carolina Reaper
 Chilli paprička
 Habanero
 Trinidad Moruga Scorpion

 Externé odkazy 
 Jalapeno Poppers s chedaru  – recept na tradičné jedlo pripravované z papričiek jalapeño
 Chile Head – databázy paprík a papričiek (anglicky)

 Zdroj 

Kategória:Papriky
Kategória:Mexická kuchyňa